Document ID: /roh_data/filtered/fineweb-2-filterrobots_roh.jsonl.gz/6015

Uss che la lingia da la Viafier retica tras la Val d'Alvra e sur il Bernina è daventada in patrimoni mundial cultural è il mument per far intgins patratgs sur da “noss” tren e ses viagiaturs.
Tge inscunters poi dar en in tren? Tgi ha forsa era ina giada gì la tentaziun da trair il frain da segirezza sco Carl Prevost? Tar tgenina staziun da la VR exista in eco? U l'istorgia dal guardialingia che è sa durmentà en il tunnel da l'Alvra ed che auda a vegnir il tren, sco er la lavur da Sisifus da volver il sviader, forsa ventg milla giadas durant ina vita, sco il bab dad Oscar Peer.